Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2020/C 83/07)

Javni razpis za oddajo ponudb za podelitev koncesije za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Bestwina-Czechowice“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw [Uradni list] 2019, št. 868, kakor je bil spremenjen)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč (Dziennik Ustaw [Uradni list] 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov ( UL L 164, 30.6.1994, str. 3 ; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministrstvo za podnebje Poštni naslov: ul. Wawelska 52/54, 00-922 Varšava, Poljska Tel. +48 223692449 Faks +48 223692460 Internetni naslov: www.gov.pl/web/klimat

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Bestwina-Czechowice“, v delih koncesijskih blokov 410 in 411

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Točka Koordinatni sistem 1992 X Y 1 229 422,37 493 418,39 2 229 341,87 499 174,04 3 229 313,02 499 187,43 4 229 289,57 500 124,17 5 226 858,38 500 124,08 6 226 943,36 507 622,42 7 222 293,28 507 622,86 8 222 190,12 494 662,22 9 222 153,81 493 303,33

Površina navpične projekcije območja, ki ga zajema ta razpis, je 83,25 km2.

Spodnja meja območja seže do globine 2 500 m.

Namen del v devonskih, karbonskih in miocenskih formacijah je priprava dokumentacije ter črpanje nafte in zemeljskega plina z navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za podnebje najpozneje do 12:00 po srednjeevropskem času na zadnji dan 180-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(1) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % - obseg in načrt geoloških del, vključno s predlaganimi geološkimi ali rudarskimi dejavnostmi;

20 %- obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru;

20 %- finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja;

20 %- predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt;

5 %- tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov (od tega 2 % za sodelovanje v zvezi z razvojem in izvajanjem inovativnih rešitev glede iskanja, raziskovanja in črpanja ogljikovodikov iz nahajališč z znanstvenimi organi, ki raziskujejo geološko sestavo Poljske, ter analiz, tehnologij in metod iskanja nahajališč, ki upoštevajo posebnosti poljskih geoloških razmer in se lahko uporabljajo v navedenih razmerah);

5 %- izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja.

Če je v fazi ocenjevanja vlog na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Ob predložitvi ponudb ni treba izkazati pravice do uporabe geoloških informacij.

Pred začetkom faze črpanja mora podjetje dokazati, da razpolaga s pravico do uporabe geoloških informacij, in sicer v obsegu, potrebnem za izvajanje dejavnosti.

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Minimalni obseg geoloških del, vključno z geološkimi ali rudarskimi dejavnostmi

Izvedba, obdelava in interpretacija ali ponovna obdelava in ponovna interpretacija 30 km geofizičnih raziskav – 2D seizmični test ali 15 km2 geofizičnih raziskav – 3D seizmični test.

Vrtanje raziskovane vrtine do globine največ 2 500 m.

8. Obdobje, za katero se podeli koncesija

Obdobje koncesije obsega 30 let in vključuje:

— fazo iskanja in raziskovanja, ki traja pet let od dne podelitve koncesije,

— fazo črpanja; ki traja 25 let in se začne s sprejetjem odločitve o naložbi.

9. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Geofizične raziskave ali ponovna obdelava in ponovna interpretacija geofizičnih raziskav se bodo začele najpozneje v 24 mesecih od dneva pravnomočnosti sklepa o koncesiji.

Geološke dejavnosti (vrtanje vrtine) se bodo začele najpozneje v 42 mesecih od dneva pravnomočnosti sklepa o koncesiji.

Izvajanje programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

Kategorija C je najnižja kategorija raziskovanja nahajališč nafte in zemeljskega plina.

10. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

11. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Bestwina-Czechowice“ za petletno osnovno obdobje znaša 18 647,17 PLN (z besedami: osemnajst tisoč šeststo sedeminštirideset zlotov in sedemnajst grošev) na leto.

Podrobni plačilni pogoji so na voljo v prilogi iz točke 10.

12. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: 1) ime (podjetja) in sedež ponudnika; 2) predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3) obdobje, za katerega naj bi se podelila koncesija, trajanje faze iskanja in raziskovanja ter datum začetka dejavnosti; 4) cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; 5) časovni načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; 6) obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7) pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; 8) seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9) ukrepe za zmanjševanje negativnih okoljskih vplivov načrtovanih dejavnosti; 10) obseg geoloških informacij, ki so na voljo ponudniku; 11) izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12) tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 13) finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; 14) predlagano tehnologijo za izvajanje geoloških del, vključno z geološkimi ali rudarskimi dejavnostmi; 15) predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; 16) če ponudbo predlaga skupaj več podjetij, mora ta poleg navedenega vsebovati še: a) ime (podjetij) in sedeže vseh podjetij, ki predlagajo ponudbo; b) upravitelja; c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: 1) dokazila o obstoju okoliščin, opisanih v ponudbi, zlasti izpise iz ustreznih registrov; 2) dokazilo o pologu depozita; 3) kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; 4) grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5) pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; 6) dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

13. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom časovnega obdobja za predložitev ponudbe.

DEL IV: ADMINISTRATIVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljena v vladni uredbi z dne 28. julija 2015Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališča kot tudi koncesije za črpanje ogljikovodikov iz nahajališča (Dziennik Ustaw [Uradni list] 2015, št. 1171). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2) Dodatna pojasnila

V štirinajstih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v štirinajstih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov za razpis za zbiranje ponudb za območje Bestwina-Czechowice, ki ga zajema ta razpis (Pakiet danych geologicznych do postepowania przetargowego – obszar przetargowy Bestwina-Czechowice), ki je na voljo na spletišču ministrstva za podnebje (https://bip.mos.gov.pl/koncesje-geologiczne/przetargi-na-koncesje-na-poszukiwanie-rozpoznawanie-i-wydobywanie-weglowodorow/czwarta-runda-przetargow-2019/) in na

oddelku za geologijo in geološke koncesije (Departament Geologii i Koncesji Geologicznych)